**ОБЯВЛЕНИЕ**

**OБЩИНА ХАДЖИДИМОВО** в качеството си на бенефициент по Проект „Успешни мерки за интегриране на уязвими групи на територията на община Хаджидимово“, финансиран от Оперативна програма „Развитие на човешките ресурси“, Оперативна програма „Наука и образование за интелигентен растеж“, съфинансирана от Европейския съюз чрез Европейския социален фонд, договор № BG05M9OP001-2.018-0019/ BG05M9OP001-2.018-0019-2014BG05M2OP001-C01, ще осъществи подбор за позицията – **Координатор програми и интегрирани дейности.**

**I.ИЗИСКВАНИЯ КЪМ КАНДИДАТИТЕ**

**Минимални изисквания за заемане на длъжността:**

1. Опит в организацията и/или управлението/ изпълнението на сходен тип дейности и/или проекти минимум 1 година;
2. Висше образование – Магистър с хуманитарна, инженерна, юридическа и/или икономическа специалност;
3. Много добра компютърна грамотност: MS Office, Internet и др.
4. Познаване на нормативните документи свързани с изпълнението на проекти по оперативни програми за програмен период 2014-2020 година;
5. Умение за работа с офис техника;
6. Умения за работа в екип;
7. Умения за работа с целевите групи по проекта:

* Представители на ромската общност;
* Хора с произход от други държави;
* Хора в риск и/или жертва на дискриминация;
* Хора, населяващи територии, в т.ч. с ниска гъстота на населението, селски и изолирани райони, части от населени места, в които е налице концентрация на проблеми, създаващи риск от бедност, социално изключване и маргинализация (висока безработица, ниски доходи, ограничен достъп до публични услуги, териториална сегрегация, пространствена изолация и др.).

**ІI. РЕД ЗА ПРОВЕЖДАНЕ НА ПОДБОРА**

**1**. Необходимите документи, които следва да бъдат представени от кандидатите за участие в подбора са:

* Заявление за кандидатстване в свободен формат;
* Автобиография;
* Препоръка (не е задължително);
* Копие на диплома за завършено образование;
* Копие на трудови книжки.

1. Документите следва да се подават лично в община Хаджидимово, за Проект „Успешни мерки за интегриране на уязвими групи на територията на община Хаджидимово“ в срок от 25.03.2019 г. до 29.03.2019 г. включително – 17.00 часа.
2. Всяко постъпило заявление за участие в подбора в рамките на обявения срок се разглежда от комисия, утвърдена със заповед от Кмета на община Хаджидимово.
3. Подборът протича в два етапа:

* Проверка за съответствието на представените документи с обявените изисквания, в срок от 3 работни дни от изтичане срока на обявлението/от 25.03.2019г. до 29.03.2019 г./;
* Интервюто е в 2 дневен срок след проверката на съответствията на представените документи;
* Сключване на граждански договор с избрания кандидат;
* До по-нататъшно участие в процедурата за подбор не се допускат лица, които не са представили всички необходими документи в срок или представените документи не удостоверяват изпълнението на изискванията.

Списъците на допуснатите и недопуснатите до интервю  кандидати, както и датата, часът и мястото на провеждане на интервюто се обявяват на информационното табло в сградата на Община Хаджидимово.

В списъка на недопуснатите до събеседване кандидати се посочват основанията за недопускането им.

Интервюто се провежда от комисията по т. 3 и има за цел да се установи в каква степен всеки кандидат притежава професионалните качества и мотивация, необходими за изпълнението на длъжността.

След приключване на работата си, комисията изготвя протокол с резултатите от интервюто и списък с класираните кандидати в 3 (три) дневен срок от провеждането на интервюто.

Кметът на община Хаджидимово сключва **граждански договор** с одобрения кандидат за срока на изпълнение на дейностите по Проект „Успешни мерки за интегриране на уязвими групи на територията на община Хаджидимово“, договор № BG05M9OP001-2.018-0019/ BG05M9OP001-2.018-0019-2014BG05M2OP001-C01 до 31.12.2020 г.

Възнаграждението ще се изплаща след извършена услуга и предоставяне на отчетни документи, съгласно изискванията на програмите, сумата по гражданския договор ще се определя на база постигнатите резултати при изпълнение на дейностите по Проект „Успешни мерки за интегриране на уязвими групи на територията на община Хаджидимово“, договор № BG05M9OP001-2.018-0019/ BG05M9OP001-2.018-0019-2014BG05M2OP001-C01.

**Людмил Терзиев /п/**

**Кмет на община Хаджидимово**